Boek: Die leeu wat drukkies gee en ander ware dierestoriesOntmoet ŉ paar dapper en interessante diere van regoor die wêreld. Hierdie boek bevat ses asemrowende ware dierestories. Die stories word op ŉ toeganklike manier met eenvoudige taalgebruik vertel sodat beginnerlesers dit maklik self kan baasraak. Twee vriende koop ŉ leeuwelpie in ’n afdelingswinkel in Londen, maar kort voor lank word hy ŉ groot maanhaarmannetjie! Hulle besluit om hom in Afrika te hervestig, en jare later steel hy die wêreld se harte. Op 11 September 2001 het terroriste die Wêreldhandelsentrum in Amerika aangeval. Salty is een van die hondehelde van daardie verskriklike dag. Toe Humphrey die boggelrugwalvis in ŉ rivier beland, werk ŉ hele span mense saam om hom te red. Knersus is ŉ bielie van ŉ brak – wat op ’n dag twee skelms groot laat skrik het! Almal weet gidshonde kan blinde mense help. Maar het jy al van ’n gidsponie gehoor? Lulu die boepensvarkie het ŉ heldin geword – sy het hulp ontbied nadat haar eienaar ’n hartaanval gehad het! Uitgewer: Lapa Uitgewers Prys: R115,00* *Prys onderhewig aan verandering Koop die boek by Graffiti Boeke